recursal/SuperWikiNEXT-32B huggingface dataset:
**Լեդերինգ** (անգլերենից բառացիորեն՝ «աստիճանի ստեղծում»), ներդրում կատարելու ձև, որի դեպքում ներդրողը գնում է մի քանի ֆինանսական գործիքներ մարման տարբեր ժամկետներով։

Շահույթ
-------

Լեդերինգը ռիսկի չի ենթարկվում ոչ բարենպաստ միջավայրի ակտիվների մեծ մասի վերաներդրումների։ Օրինակ, մարդն ունի դեպոզիտային պարտատոմսեր, որոնց մարման ժամկետը գալու է 2015 և 2018 թվականներին։ Եթե տոկոսային դրույքը բավականին մեծ չափով իջնում է 2015 թվականի պարտատոմսերով, ապա եկամուտի կեսը փակվում է մինչև 2018 թվականը։

Անհրաժեշտության դեպքում լեդերինգը կարող է ազատել կապիտալը։ Մարդը կարող է առավել կարճաժամկետ պարտատոմսեր, եթե մոտ ապագայում նրան պետք կգան ֆինանսավորման միջոցներ, օրինակ, երեխաների կրթության համար, կամ երկարաժամկետ պարտատոմսեր, որոնց մարման ժամկետը կգա ավելի ուշ և չեն պահանջվի արագ կատարվող ծախսումներ այն իրադրությունում, երբ տնտեսությունը նպաստում է եկամուտների ստացմանը։

Այլ օգտագործում
---------------

Լեդերինգը նաև բնորոշում է այն գործընթացը, որտեղ որոշակի գնով բաժնեմասի ձեռքբերման համար ներդրողները նաև պետք է համաձայնեն ավելի բարձր գնով լրացուցիչ բաժնետոմսեր գնելուն։ Այն արհեստականորեն ավելացնում է բաժնեմասային կապիտալի գինը և թույլ է տալիս որոշակի անձնանց գնել ավելի ցածր գնով, սայան այն պայմանով, որ նրանք կկարողանան դա վաճառել ավելի բարձր գնով։ Իրականում նման գործածությունը անօրինական է։

Ծանոթագրություններ
------------------

1. ↑  Fink Jim (3/8/2010)։ «A Fixed-Income Stairway to Heaven: Bonds»։ Investing Daily։ Վերցված է 2012 թ․ մարտի 19
2. ↑  Staff (2010 թ․ օգոստոսի 8)։ «Boost Bond Returns with Laddering»։ Investopedia
3. ↑  Sturla Lyngnes Fjesme (2011 թ․ հոկտեմբերի 25)։ «Laddering in Initial Public Offering Allocations»։ *AFA 2012 Chicago Meetings Paper*։ Վերցված է 2012 թ․ մարտի 19

Արտաքին հղումներ
----------------

* Laddering Certificates of Deposit Archived 2010-01-11 at the Wayback Machine.
**Էվինոս** , Էվեն (հուն․՝ Εύηνος, հին հունարեն՝ Εὔηνος), գետ Հունաստանում։ Երկարությունը 80 կմ է, ջրահավաք ավազանի մակերեսը՝ 1070 կմ²։
Ակունքը գտնվում է Վարդուսիա լեռան լանջին։ Գետը հոսում է Վարդուսիայի և Պանետոլիկոնի միջև, անցնում է Էտոլիայի հարավարևմտյան ուղղությամբ, հոսում է Տրիխոնիս լճի և Նավպակտիոս լեռների հին հունարեն՝ Όρη Ναυπακτίας միջև և Մեսոլոնգիոնից 10կմ հարավ-արևելք թափվում է Պատրաիկոսի ծովածոց։ Գետը ոլոր-մոլոր հունի պատճառով կոչվում է նաև «օձ»՝ Ֆիդարիս (Φίδαρης) հուն․՝ φίδι։

Հնում կոչվել է Լիկպաս (հուն․՝ Λυκόρμας)։ Ըստ ավանդության՝ գետը կոչվել է Էվինոս, քանի որ նրանում է խեղդվել Էվեն թագավորը, որը հետապնդում էր իր աղջկան՝ Մարպեսին առևանգած Իդիասին։
Այս գետի աստվածը Էվենն է՝ Օվկիանոսի և Թետիսի որդին։
Գետի վրա գտնվում է նույնանուն ջրամբարը (Λίμνη Εύηνου)։ Կառուցվել են Էվինոսի ու Մորնոսի ջրամբարները իրար միացնող պատնեշը և թունելը հուն․՝ Λίμνη Μόρνου։
1992 թվականին սկսվել է հողե պատնեշի կառուցումը, որը ավարտվել է 2001 թվականին։
2002 թվականի հոկտեմբերին ջրամբարը լցվել է։ Ջրամբարի ծավալը 14 խմ² է։

Ծանոթագրություններ
------------------

1. ↑  *Фукидид*. История. II. 83
2. ↑  *Псевдо-Плутарх*. О реках. 8. Ликорм
3. ↑  *Овидий*. Ибис, 513
4. ↑  *Гесиод*. Теогония. 345
5. ↑  «Ταμιευτήρας Εύηνου» (հունարեն)։ ΕΥΔΑΠ։ Վերցված է 2018 թ․ ապրիլի 13

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Լեյլա Լիդիա Թուղութլու** (թուրքերեն՝ Leyla Lydia Tuğutlu, հոկտեմբերի 29, 1989(1989-10-29), Բեռլին, Արևելյան Գերմանիա), թուրք դերասանուհի, մոդել և գեղեցկության մրցույթի մասնակից։ 2008 թվականին հաղթել է «Միսս Թուրքիա 2008» գեղեցկության մրցույթը։ 2008 թվականին ներկայացրել է Թուրքիան «Միսս աշխարհ 2008» մրցույթում։

Վաղ տարիներ
-----------

Լեյլա Լիդիա Թուղութլուն ծնվել է 1989 թվականին Բեռլինում։ Նրա հայրը թուրք է, իսկ մայրը՝ գերմանուհի։ Թուղութլուն ավարտել է Անատոլիական ավագ դպրոցը։ Ավարտելով միջնակարգ դպրոցը՝ դաշնամուրի և թավջութակի դասեր է անցել Թուրքիայի կոնսերվատորիայում։ Երաժշտական դասերին զուգընթաց՝ աշխատել է մոդելային գործակալությունում։ Մոդելային գործունեությամբ զբաղվելու համար՝ լքել է համալսարանը։ Դրան զուգահեռ սովորել է Ստամբուլի համալսարանի գերմաներենի և գերմանական գրականության բաժնում։ Խոսում է թուրքերեն, անգլերեն և գերմաներեն։ «Քարադայ» հեռուստասերիալում խաղացել է Քենան Իմիրզալիօղլուի (Մահիր Քարա) կրտսեր քրոջ դերը։

Գեղեցկության մրցույթներ
-----------------------

Լեյլա Լիդիա Թուղութլուն 2008 թվականին հաղթել է «Միսս Թուրքիա 2008» մրցույթում։ 2008 թվականի դեկտեմբերին մասնակցել է «Միսս աշխարհ 2008» մրցույթին, որը տեղի էր ունենում ՀԱՀ-ի Յոհանեսբուրգ քաղաքում։ Մրցույթում ներկայացրել է Թուրքիան։ Մինչ այդ, 2005 թվականին հաղթել է «Թուրքիայի խոստումնալից ապագա ունեցող մոդել» մրցույթում։ 2006 թվականին Չինաստանում մասնակցել է «Միսս տուրիզմի թագուհի» մրցույթին և արժանացել «Համաշխարհային արքայադուստր» մրցանակը։ 2007 թվականին հաղթել է «Միսս խոստումնալից մոդել» հեռուստատեսային մոդել մրցանակը։

Ֆիլմագրություն
--------------

| Հեռուստատեսություն |
| --- |
| Տարի | Սերիաներ | Դեր | Ծանոթագրություն(ներ) |
| 2008–2009 | *ES-ES* | Իռեմ | Գլխավոր դեր |
| 2010–2011 | *Պղտոր սպիտակ* | Մելիս | Երկրորդական դեր |
| 2012–2015 | *Քարադայը* | Սոնգյուլ Քարա | Երկրորդական դեր |
| 2015–2016 | *Վարձու սեր* | Իզ | Երկրորդական դեր |
| 2016 | *Քաղցր վրեժ* | Պելին | Գլխավոր դեր |
| 2017 | *Այս քաղաքը կհետևի քեզ* | Դերին | Գլխավոր դեր |
| Ֆիլմեր |
| Տարի | Ֆիլմ | Դեր | Ծանոթագրություն |
| 2013 | *Օրագիր* | Ասլը | Երկրորդական դեր |
| 2014 | *Ներքին ձայն* | Այշըլ | Գլխավոր դեր |
| 2015 | *Վայրի մեղր* | Ֆուսուն | Գլխավոր դեր |
|

Պարգևներ և ձեռքբերումներ
------------------------


| Պարգևներ և ձեռքբերումներ |
| --- |
| Նախորդող:**Սելեն Սոյդեր** |  **Միսս Թուրքիա** 2008 | Հաջորդող:**Էբրու Շամ** |

Ծանոթագրություններ
------------------

1. 1 2
2. ↑  «Beyaz Show’un bu haftaki konuklarindan olan Leyla Lydia Tugutlu kimdir?» (թուրքերեն)։ Millyet։ 2015 թ․ փետրվարի 6։ Վերցված է 2015 թ․ սեպտեմբերի 15
3. ↑  «Leyla Lydia Tugutlu Haberleri - Son Dakika Leyla Lydia Tugutlu Gelismeleri» (թուրքերեն)։ Sabah.com.tr։ Վերցված է 2015 թ․ սեպտեմբերի 15

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Discogs · Internet Movie Database |
|  |
| Չափորոշչային վերահսկողություն | GND: 1186091207 · ISNI: 0000000504461661 · VIAF: 6327155832949333490000 · WorldCat VIAF: 6327155832949333490000 |

 |
**Էրիթրեայի ազգային թանգարան** (անգլ.՝ National Museum of Eritrea), ազգային թանգարան, որը գտնվում է Ասմարայում, Էրիթրեայում։ Հիմնադրվել է 1992 թվականին, Ուոլդիբ Ուոլդեմարիամի կողմից։ Այն ի սկզբանե տեղակայված է եղել նախկին կառավարչի պալատում մինչև 1997 թվականը, երբ տեղափոխվել է։ Վայրն այդ ժամանակվանից սկսված հանձնվել է Քոմբոնի քույրերի աղջիկների դպրոցին։ Էրիթրեայի ազգային թանգարանի գործառույթն էր ներկայացնել Էրիթրեայի պատմությունը` թե՛ երկրի ներսում, թե՛ արտասահմանում։ Այն նաև նպատակ ունի ուսումնասիրել հնագիտական տեղանքներ և բացահայտել երկրի պատմությունը։ 1996 թվականին Էրիթրեայի կենտրոնական կառավարությունն առաջադրել է հետևյալ վեց տեղանքները համարել ՅՈՒՆԵՍԿՈ-յի համաշխարահյին ժառանգության մաս. Ադուլիս, Դահլակ, Քեբիր, Մատարա, Նակֆա և Քոհայթո։

Պատմություն
-----------

Էրիթրեան եղել է Իտալական գաղութային կայսրության, և ավելի ուշ` Եթովպիայի մի մասը։ Եթովպիան դարձել է կոմունիստական 1975 թվականին և Էրիթրեական ազատագրական ճակատը մարտնչել և ազատություն է ձեռք բերել 1993 թվականին։ բոլոր Արվեստի գործերը, որոնք ի սկզբանե ներկայացված են Եթովպիայի ազգային թանգարանում, տեղափոխվել են Ֆերդինադո Մարտինիի թանգարան։ Եթովպիայից անկախանալուց հետո ցուցանմուշները ցուցադրվել են Կառավարչական պալատում։ 1992 թվականի ընթացքում ՅՈՒՆԵՍԿՈ-ն ֆինանսավորել է Էրիթրեայի ազգային թանգարանի հիմնադրումը` տեղափոխելով բոլոր ցուցանմուշները նոր թանգարան։ Նրանք նաև ուսուցանել են թանգարանի պահպանման անձնակազմին։ Թանգարանը ղեկավարվում է մշակույթի նախարարության կողմից։

Գործառույթներ
-------------

Թանգարանը հիմնադրվել է 1992 թվականին, ազգային մայրաքաղաք Ասմարայում, Էրիթրեայի` անկախություն ձեռք բերելուց մեկ տարի անց։ Այն տեղակայված է քաղաքի կենտրոնում։ Թանգարանում պահվում են Էրիթրեայի պատմական ցուցանմուշներ և ցուցադրում են մշակութային իրեր և տեղի հավաքածուներ։ Այն անց է կացնում հնագիտական ուսումնասիրություններ և պեղումներ տարբեր վայրերում։ Թանգարանում նաև պահվում են ցուցանմուշներ, որոնք կապված են Էրիթրեայի ժամանակակից պատմության հետ։ Սահմանային պատերազմի և քաղաքական անկայունության պատճառով թանգարանն անխնամ վիճակում է եղել 2010 թվականի դրությամբ։ Ժամանակակից հավաքածուներն ունեն ազատամարտիկներին և պայքարը ցույց տվող նկաների գերակշիռ հավաքածուներ։

Պատկերասրահ
-----------

* Բուստո դի Ումբերտո I-ի արձանըԲուստո դի Ումբերտո I-ի արձանը
* Թանգարանի ներքին հարդարանքըԹանգարանի ներքին հարդարանքը
* Մ. թ. 1-ին հազարամյակ, թանգարանի հնագույն հավաքածուի մասՄ. թ. 1-ին հազարամյակ, թանգարանի հնագույն հավաքածուի մաս

Ծանոթագրություններ
------------------

1. ↑  «National Museum of Eritrea»։ Վերցված է 2006-09-10 (չաշխատող հղում)
2. ↑  «Elections in Eritrea»։ African Elections։ Արխիվացված է օրիգինալից 21 December 2016-ին։ Վերցված է 12 November 2016  `|url-status=` պարամետրը գոյություն չունի (օգնություն)
3. 1 2  Connell Dan, Killion Tom (2010)։ *Historical Dictionary of Eritrea*։ Scarecrow Press։ ISBN 9780810875050
4. 1 2  Tesfagiorgis G. Mussie (2010)։ *Eritrea*։ ABC-CLIO։ էջ 268։ ISBN 9781598842319
5. 1 2  Knell Simon (2016)։ *National Galleries*։ Routledge։ էջ 115։ ISBN 9781317432425

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2009209131 · VIAF: 126904633 · WorldCat VIAF: 126904633 |

 |
**Լենա Նանուշյան** (հունիսի 1, 1975(1975-06-01)), հայ բժիշկ։ ՀՀ առողջապահության նախարարի տեղակալ։

Կենսագրություն
--------------

Լենա Նանուշյանը ծնվել է 1975 թվականի հունիսի 1-ին։ 1992-1998 թվականներին սովորել է Երևանի Մխիթար Հերացու անվան պետական բժշկական համալսարանում, ստացել բժշկականխարգելման գծով բժշկի որոկավորում։ 1998-2000 թվականներին անցել է մասնագիտացում ՀՀ ԱՆ Ակադեմիկոս Ս.Ավդալբեկյանի անվան առողջապահության ազգային ինստիտուտում` առողջապահության կազմակերպում ծրագրով։ 2003-2005 թվականներին շարունակել է կրթությունը Հայաստանի ամերիկյան համալսարանում, ստացել հանրային առողջապահության մագիստր կոչումը։

Աշխատանքային գործունեություն
----------------------------

Աշխատանքային գործունեությունը սկսել է ՀՀ առողջապահության նախարարության առողջապահության քաղաքականության վարչությունում (2002)։ 2002-2006 թվականներին դասավանդել է Առողջապահության կառավարման դպրոցում։ 2003-2012 թվականներին եղել է Հայաստանի Հանրապետության Ազգային ժողովի առողջապահության մշտական հանձնաժողովի փորձագետ։ 2012-2013 թվականներին զբաղեցրել է Հայաստանի Հանրապետության առողջապահության նախարարության աշխատակազմի արտաքին կապերի բաժնի պետի պաշոնը։ 2013 թվականից մինչ 2018 թվականի հունիսի 4-ը եղել է Միացյալ ազգերի կազմակերպության ՄԻԱՎ/ՁԻԱՀի դեմ պայքարի միացյալ ծրագրի հայաստանյան ծրագրերի համակարգող։

Մասնակցել է մի շարք դասընթացների, համաժողովների, ուսումնական այցերի, մասնավորապես՝ մարդու իրավունքների պաշտպանության վերաբերյալ, Միացյալ ազգերի կազմակերպության ՄԻԱՎ/ՁԻԱՀ-ի դեմ պայքարի միացյալ ծրագրի դասընթացներ։ 2000 թվականին ԱՄՆ Ալաբամայի համալսարանի հետ համագործակցության շրջանակներում մասնակցել է Առողջապահության կառավարիչների 20 Ազգային համաժողովին։ 2004 թվականին Լատվիայում ուսումնական այցի շրջանակներում ուսումնառել է Առողջության խթանումը և առողջության առաջնային օղակին վերաբերող հարցերը, 2009 թվականին մայրական, մանկական և դեռահասների առողջության պահպանման հանրային առողջապահական մոտեցումներն ուսումասիրելու նպատակով այցելել է Մայրական, մանկական և դեռահասների առողջության եվրոպական դպրոց (Տրիեստե, Իտալիա), արյան անվտանգության օրենսդրության հարցերը ուսումնասիրելու նպատակով ուսումնական այցով եղել է Հռոմում։ 2009 թվականին Ալբախի համալսարանի ամառային դպրոցում ուսումնառել է Առողջապահություն և սոցիալական համակարգ թեմայով դասընթացը (Ավստրիա)։ 2013 թվականին Շվեդիայում ուսումնասիրել է վարակիչ հիվանդությունների դեմ պայքարի վերաբերյալ ԵՄ մոտեցումները (Ստոկհոլմ)։ 2009, 2014, 2016, 2018 թվականներին մասնակցել է ՄԻԱՎ/ՁԻԱՀ հարցերին նվիրված տարածաշրջանային տարեկան համաժողովներին (Մոսկվա, Ռուսաստան) և այլն։

Ծանոթագրություններ
------------------

1. ↑  Master of Public Health Thesis Project Utilizing Problem Solving Framework, LENA NANUSHYAN, MDMPH Candidate
2. ↑  «PM appoints UN national officer for HIV/AIDS program as deputy minister of healthcare»։ *armenpress.am* (անգլերեն)։ Վերցված է 2020 թ․ մայիսի 12
3. ↑  Լենա Նանուշյանը նշանակվել է ՀՀ առողջապահության նախարարի տեղակալ
**Իվան Աբալյաև Միխայլովիչ** (**Աբալյաև**, 1901, Նուտրոմո (գյուղ, Կիմրսկի շրջան), Ռուսաստան - 1941), խորհրդային ինքնուսույց–քանդակագործ և փայտագրության վարպետ։

Կենսագրություն
--------------

Իվան Աբալյաևը ծնվել է 1901 թվականին Տվերի մարզի Նուտրոմո գյուղում (այժմ Կիմրսկի շրջանի Տվերի մարզ)։ Աշխատել է Կիմրիում և պատրաստել է փայտե բարձիկներ ձեռագործ կոշկակարների համար։ Հիվանդության ժամանակ սկսել է փորագրել փայտից կենդանիների և մարդկանց արձանիկներ։ Փայտե արձանիկները լավ են ստացվել, և Աբալյաևը սկսել է զարգացնել իր տաղանդը։ 1920-1930-ական թվականներին պատրաստել է հարյուրավոր փայտե քանդակներ և տասնյակ բազմակազմ կոմպոզիցիաներ։ 1930-ական թվականների վերջին Կիմրիում անցկացվել են նրա երկու անհատական ցուցահանդեսները։ 1938 թվականին նրա աշխատանքները ցուցադրվել են Տվերում։

Հայրենական մեծ պատերազմի սկսվելուց հետո գնացել է ռազմաճակատ։ 1941 թվականին մահացել է։

Ստեղծագործություն
-----------------

Իվան Աբալյաևը մասնագիտացել է փոքր չափերի քանդակների վրա։ Նրա մի շարք աշխատանքներ նվիրված են Կիմրի արհեստագործական կոշկակարների նախահեղափոխական կյանքին։ Աբալյաևի աշխատանքներից են՝ «Ձկնորս», «Զբաղվածություն», «Վերադարձ շուկայից», «Տոն արհեստավորների ընտանիքում», «Հանդիպում բռունցքի հետ», «Կոշկակարների ստախանովսկի բրիգադ», «Հերկած խոպան», «Դպրոց ճանապարհելը», «Վերադարձ դպրոցից», «Հումքի մերժում», «Կաշվի գողությունը կնոջ մոտ», «Հանդիպում աղքատներին», «Ստախանովիստների ընտանիք» և ուրիշներ։

Իվան Աբալյաևի աշխատանքները պահվում են Տվերի տարածաշրջանային պատկերասրահում, Տվերի պետական միավորված թանգարանում և Կիմրայի երկրագիտական թանգարանում։ Արվեստաբան Ս. ն. Յուրենևն իր գրքում նրա մասին այսպես է արտահայտվել․ «Ես դժվարանում եմ Աբալյաևին անվանել ինքնուս քանդակագործ․․․ Աբալյաևը պետք է համարվի որպես լիարժեք կայացած և անխոնջ առաջընթացի վարպետ, որին կարող ենք պահանջներ ներկայացնել, ինչպես ցանկացած պրոֆեսիոնալ նկարչի»։

Ծանոթագրություններ
------------------

1. 1 2 3  Абаляев (Оболяев) Иван Михайлович // Художники народов СССР. Биографический словарь. «Искусство», 1970.
2. 1 2 3  Наука и Жизнь. Скульптор-самоучка Иван Абаляев. — М. 1979-8. — С. 102—103.
3. 1 2  Русь многоликая : думы о национальном / сост. Д. Н. Меркулов; худож. А. Мешков. — Москва: Советский писатель, 1990. — 368 с.: ил. цв. ил. — ISBN 5-265-01457-8.
4. ↑  «Абаляев (Оболяев) Иван Михайлович»։ Тверская область. Энциклопедический справочник։ Վերցված է 2016 թ․ փետրվարի 6

Գրականություն
-------------

* *Юренев С.*, Кимрский резчик по дереву Абаляев, Калинин, 1940;
* *Орешкин П.*, Скульптор Абаляев, в сб.: «Родной край», Калинин, 1956;
* *Петров М. Г.*, Скульптор Иван Абаляев: Очерк. — Тверь, 2004.
**«Կատուն և խոհարարը»**, Իվան Անդրեևիչ Կռիլովի առակներից մեկը։ Այս առակը ներառված է առակների այն շարքի մեջ, որոնք նվիրված են 1812 թվականի Հայրենական պատերազմին (բացի այս առակից, շարքի մեջ ընդրկված են «Անջատում», «Ագռավն ու հավը», «Գայլը շնանոցում», «Գումակ», «Գայլաձուկը և կատուն» առակները)։

Սյուժե
------

Առակի սյուժեի համաձայն՝ խոհարարը գնում է գինետուն և Վասկային թողնում՝ ուշադրությամբ հետևելու և մկներից պաշտպանելու սննդամթերքի պաշարները։ սակայն կատուն ոչ միայն չի հետևում, այլև հենց ինքն է ուտում այդ պաշարների մի մասը։ Այսպիսով՝ կատուն ուտում է կարկանդակը, հերթը հասնում է աքաղաղին։

Երբ խոհարարը տեսնում է պաշարները, որոնց մի մասը չկար, զայրանում է կատվի վրա։ Ընդ որում՝ խոհարարը չի նկատում, որ քանի դեռ ինքը զայրանում է կատվի վրա, նա արդեն ուտում է սննդամթերքի մնացած մասը։

Կապը 1812 թվականի հետ
---------------------

Կիրպիչնիկովի կարծիքով՝ առակն արտացոլում է գրողի դժգոհությունը Միխայիլ Բարկլայ-դը-Տոլիի դանդաղաշարժության հետ։ Գրված է Միխայիլ Կուտուզովին՝ գլխավոր հրամանատար նշանակելու նախօրեին, վերաբերում է 1812 թվականի հայրենական պատերազմի սկզբում տեղի ունեցած իրադարձություններին։ Միևնույն ժամանակ, խորհրդային գրականագետ Միխայիլ Բրիքսմանը նշել է, որ առակի առաջին ընթերցումը տեղի է ունեցել դեռևս 1812 թվականի մարտին «Ռուսերեն խոսքի սիրահարների զրույց». այդ կերպ հավաստիացնում է, որ այս առակը չի կարող որևէ կապ ունենալ Միխայիլ Բարկլայ-դը-Տոլիի հետ։

Թևավոր խոսք՝ առակից
-------------------

Առակից թևավոր խոսք է դարձել այս նախադասությունը. «Իսկ Վասկան լսում և ուտում է»։ Օգտագործվում է այնպիսի իրավիճակներում, երբ որևէ մեկը մյուսին երկար ժամանակ հանդիմանում է ինչ-որ բանի միջև, բայց այն մեկը, միևնույնն է, զբաղվում է իր դատապարտելի գործով։ Այս թևավոր խոսքից էլ ծագել է «վասկիզմ» հասկացությունը։

Ծանոթագրություններ
------------------

1. ↑  «ФЭБ: Стенник. И. А. Крылов баснописец. — 1981 (текст)»։ feb-web.ru։ Վերցված է 2019-02-12
2. ↑  «Кот и Повар (Крылов) — Викитека»։ ru.wikisource.org։ Վերցված է 2019-02-12
3. ↑  *А. Кирпичников* Очерки. — С. 184.
4. ↑  *Валентин Иванович Коровин* Басни Ивана Крылова: в помощь преподавателям, старшеклассникам и абитуриентам. — МГУ, 1997. — 104 с. — ISBN 9785211036888
5. ↑  *Серман И. З.* Батюшков и Жуковский в спорах о Крылове // Свободные размышления. — М.: Новое литературное обозрение, 2013. — С. 145. — ISBN 978-5-4448-0099-7
6. ↑  «Крылатые слова русского языка»։ cyberleninka.ru։ Վերցված է 2019-02-14
Անվան այլ կիրառումների համար տե՛ս՝ Լեսյա Ուկրաինկայի հուշարձան (այլ կիրառումներ)

**Լեսյա Ուկրաինկայի հուշարձան** (ռուս.՝ Памятник Лесе Украинке, ուկրաիներեն՝ Пам'ятник Лесі Українці), հուշարձան Ռուսաստանի Դաշնության մայրաքաղաք Մոսկվայում, որը նվիրված է ուկրաինացի բանաստեղծ, թարգմանիչ և մշակութային գործիչ Լեսյա Ուկրաինկային։

Տեղադրվել է 2006 թվականին Ուկրաինական բուլվարում Քաղաքի օրվան նվիրված հանդիսավոր միջոցառումների ժամանակ։

Նկարագրություն
--------------

Ուկրաինացի բանաստեղծուհու հուշարձանը պատկերում է նրա բարձր բրոնզաձույլ քանդակը։ Լեսյա Ուկրաինկան, որի հագին պարզ զգեստ է, կանգնած է ծառի ստվերում։ Ձախ ձեռքում նա բռնել է բանաստեղծություններով փոքրիկ հատորը, իսկ աջ ձեռքը մեկնել է առաջ և ոգեշնչված կարդում է քնարական բանաստեղծություններ։ Ծառին նստած է մի թռչուն, որն ուշադիր լսում է քաղցրալուր ձայնը։ Հուշարձանը կանգնած է կարմիր գրանիտից պատրաստված ոչ բարձր պատվանդանին, որի վրա ոսկեգույն տառերով գրված է. *«Լեսյա Ուկրաինկա»*։

Հուշարձանը դարձել է Ուկրաինական բուլվարի զարդը, որը միացնում է Մոսկվայի գեղեցկագույն բարձրահարկ շենքերից մեկի՝ «Ուկրաինա» հյուրանոցի առջևի տարածքը և Կիևսկի կայարանի առջևի հրապարակը։ 

Ճարտարապետական-քանդակային հորինվածքի հեղինակներն են Ե. Գ. Ռոզանովը, Ա. Ն. Բուրգանովը, Ի. Ա. Բուրգանովը, Ի. Ա. Գոլուբևան։

Ծանոթագրություններ
------------------

1. ↑  «Памятник Лесе Украинке в г. Москва (Россия) - исторические памятники архитектуры» (ռուսերեն)։ www.prostoturist.com.ua։ Վերցված է 2017-06-30
2. ↑  «Памятник Лесе Украинке»։ progulyaemsya.ru։ Վերցված է 2017-06-30
**Էնդի Օսթին Վուդվորդ** (անգլ.՝ Andy Austin Woodward, 2010), ամերիկացի շախմատիստ և հրաշամանուկ։ 2024 թվականից՝ գրոսմայստեր։

Շախմատային կարիերա
------------------

Էնդի Վուդվորդը միջազգային վարպետի առաջին երկու նորմերը լրացրել է Նովի Սադում, Սերբիա։ 2022 թվականի հոկտեմբերին նա լրացրել է միջազգային վարպետի վերջին նորման՝ հաղթելով Կոստյա Կավուցկիին 2022 թվականի *Hollywood Chess Classic* մրցաշարում։

2023 թվականի հունվարին Վուդվորդն ընդգրկվել է մինչև 11 տարեկանների Համաամերիկյան շախմատային հավաքականի կազմում։

2023 թվականի սեպտեմբերին Վուդվորդը պատանիների աշխարհի առաջնությունում հաղթել է գրոսմայստեր Հանս Նիմանին։

2023 թվականի դեկտեմբերին Վուդվորդը հաղթել է 17-րդ ամենամյա SPICE (Սյուզեն Պոլգարի շախմատային վարպետության ինստիտուտ) գավաթը՝ առաջ անցնելով Արամ Հակոբյանից, Յասեր Կեսադայից և Սաֆալ Բորայից։

2024 թվականի հունվարին Վուդվորդը դուրս է եկել Գլուխկոտրուկների աշխարհի առաջնության եզրափակիչ, բայց պարտվել է գործող չեմպիոն Ռեյ Ռոբսոնին։ Նույն ամսին նա Ջիդայի միջազգային շախմատային փառատոնում լրացրել է գրոսմայստերի իր վերջին նորման։ Դրանով նա դարձել է պատմության ամենաերիտասարդ գրոսմայստերներից մեկը՝ կատարելով կոչման համար նախատեսված պահանջները 13 տարեկան, 8 ամսական, 28 օրականում։ Նա նաև ԱՄՆ-ի պատմության մեջ երկրորդ ամենաերիտասարդ գրոսմայստերն է՝ զիջելով միայն Աբհիմանյու Միշրային։

Վարկանիշի փոփոխության գծապատկեր
-------------------------------

**Էլոյի վարկանիշի փոփոխություններ**| 
 |

Ծանոթագրություններ
------------------

1. 1 2 3  *FIDE* FIDE Standard Ratings as of 30 September 2021 — 2021.
2. ↑
3. 1 2  Esguerra Jabe (2022 թ․ հոկտեմբերի 17)։ «Andy Woodward – A Wonderkid In Every Sense Of The Word»
4. ↑  «Andy Woodward: A Quest For My IM Title»։ 2022 թ․ նոյեմբերի 8
5. ↑  «2023 US Chess Federation All-America Chess Team Announced»։ 2023 թ․ հունվարի 5
6. ↑  Keene Raymond (2023 թ․ սեպտեմբերի 30)։ «New skids on the block»
7. ↑  «13-Year-Old Prodigy Wins SPICE Cup Tournament»։ 2024 թ․ հունվարի 2
8. ↑  Levin Anthony (2024 թ․ հունվարի 12)։ «14-Year-Old Woodward Rivals Robson As Prodigies Prosper»
9. ↑  Levin Anthony (2024 թ․ հունվարի 12)։ «Ray Robson Wins 5th Consecutive Puzzles World Championship Title»
10. ↑  «1st Jeddah International Chess Festival 2024 (Young Masters )»
11. ↑  «Andy Woodward»
12. ↑  «My student Andy Woodward is the youngest GM in the world!»։ 2024 թ․ հունվարի 30
13. ↑  Svensen Tarjei (2024 թ․ փետրվարի 1)։ «Woodward World's Youngest GM; 12-Year-Old Erdogmus Closes In On Polgar's Record»
14. ↑  Էլոյի վարկանիշը ՖԻԴԵ ցանկերից։ Աղբյուրներ՝ fide.com, benoni.de, olimpbase.org
15. ↑  *Տեխնիկական խնդիրների պատճառով աղյուսակը ժամանակավորապես չի աշխատում։*

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Chess DB · ՖԻԴԵ |

 |
**Կատրի Բրիիթա Իլոնա Կուլմունի** (ֆիններեն՝ Katri Briitta Ilona Kulmuni, սեպտեմբերի 4, 1987(1987-09-04), Tornio, Լապլանդիա, Ֆինլանդիա), ֆինն քաղաքական գործիչ, 2019 թվականի սեպտեմբերի 7-ից՝ «Ֆինլանդիայի կենտրոն» կուսակցության ներկայացուցիչ։ 2019 թվականի դեկտեմբերի 10-ին կազմավորված Մարինի կաբինետում զբաղեցնում է Ֆինանսների նախարարի պաշտոնը։ 2019 թվականի սեպտեմբերի 12-ից վարչապետի տեղակալն է։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է Էդուսկունտայի պատգամավոր։

Կենսագրություն
--------------

Կատրի Կուլմունին ծնվել է 1987 թվականի սեպտեմբերի 4-ին Թորնիոյում։ 2006 թվականին ավարտել է գիմնազիան։ 2010 թվականին ավարտել է Լապլանդիայի համալսարանը՝ ստանալով հասարակական գիտությունների բակալավրի աստիճան։ 2018 թվականին ստացել է հասարակական գիտությունների մագիստրոսի աստիճան։

Արագ սննդի ռեստորանում աշխատել է գանձապահ։

2010 թվականի դեկտեմբերից մինչև 2011 թվականի հունիսն աշխատել է արտաքին առևտրի և զարգացման նախարար Պաավո Վյայուրյունենի մամուլի քարտուղար։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է 37-րդ գումարման Էդուսկունտայի (խորհրդարան) պատգամավոր՝ հավաքելով 9702 ձայն։ 2015 թվականից «Ֆինլանդիա - Ռուսաստան» ընկերության նախագահն է։ 2019 թվականի հունիսի 6-ին Ռինեի կաբինետում հրաժարվել է պաշտոնից՝ տնտեսական զարգացման նախարարի պաշտոնին անցնելու պատճառով։

2019 թվականի ապրիլի 14-ի խորհրդարանական ընտրություններում երկրորդ ժամկետով վերընտրվել է Էդուսկունտայի պատգամավոր՝ հավաքելով 8423 ձայն։

2019 թվականի սեպտեմբերին Կուվոլում կայացած արտահերթ կուսակցական համագումարում «Ֆինլանդիայի կենտրոն» կուսակցության նախագահի ընտրություններում Կատրի Կուլմունիի օգտին տրվել է 1092 ձայն, իսկ Անտի Կայկոնենի օգտին՝ 829 ձայն։

2019 թվականի սեպտեմբերին նշանակվել է վարչապետի տեղակալ։

2019 թվականի դեկտեմբերի 10-ին Մարինի կաբինետում ստացել է Ֆինանսների նախարարի պաշտոնը։

Ծանոթագրություններ
------------------

1. 1 2 3 4
2. 1 2 3 4
3. ↑  Мазикина, Лилит (2019-12-18)։ «Как «молодая шпана» управляет Финляндией: Дочь однополой пары, «Пеппи Длинныйчулок» и другие женщины у власти»։ Kulturologia.Ru։ Վերցված է 2019-12-19
4. ↑  «Новым председателем «Центра» стала Катри Кулмуни»։ Сайт телерадиокомпании Yleisradio Oy. Служба новостей Yle։ 2019-09-07։ Արխիվացված է օրիգինալից 2019-09-14-ին։ Վերցված է 2019-09-14

Արտաքին հղումներ
----------------

* Պաշտոնական կայք(ֆին.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Մեծ նորվեգական |

 |
**Սարաևոյի թագավորական մզկիթ** (բոս․՝ Careva Džamija), Բոսնիա և Հերցեգովինայի մայրաքաղաք Սարաևոյում գտնվող ամենահին մզկիթը։

Սարաևոյի թագավորական մզկիթն անվանվել է ի պատիվ Օսմանյան կայսրության սուլթան Սուլեյման I-ի։

Պատմություն
-----------

Մզկիթն առաջին անգամ կառուցվել է 1462 թվականին՝ Մուրադ Խոջա կամ Ամուրաթես սուլթանի կառավարման տարիներին։ Բացի մզկիթը, Օսմանյան կայսրության տարբեր հատվածներում, ինչպես նաև ժամանակակից Բոսնիա Հերցեգովինայի տարածքում սուլթանը կառուցել է բազմաթիվ պալատներ, կամուրջներ, դպրոցներ և այլն։

1462 թվականին մզկիթը հրդեհվել է Սերբիայի բռնակալ Վուկ Բրանկովիչի կողմից։ Սուլեյման I-ի օրոք՝ 1527 թվականին, մզկիթը վերակառուցվել է։ Այս գործի համար մզկիթն անվանվել է ի պատիվ Սուլեյման սուլթանի և կրում է թագավորական կամ կայսերական անվանումը։

Մզկիթի տարածքում գործում է նաև կրոնական դպրոց՝ մադրասսա, ինչպես նաև տեղի են ունենում քաղաքացիների ընդհանուր ժողով։ Մզկիթի տարածքում են ապաստանում նաև Սարաևո ժամանած ուխտավորները։

Ճարտարապետություն
-----------------

Թագավորական մզկիթի շինարարությունը գրեթե չի տարբերվում այդ ժամանակահատվածում Օսմանյան կայսրության տարբեր հատվածներում կառուցված կրոնական կառույցների ճարտարապետական ոճից։

Բնորոշ է գմբեթավոր տանիքը։ Մզկիթ մտնելուց առաջ պետք է կատարել ծիսական լվացում, ինչպես ցույց է տրված Ղուրանում։

Աղոթքի սրահը ամբողջովին գորգապատ է։ Կանայք աղոթում են տղամարդկանցից անջատ։ Աղոթքի ժամին այս մզկիթը բաց է այցելուների համար։

Ծանոթագրություններ
------------------

1. 1 2 3  Բոսնիա և Հերցեգովինայի ազգային հուշարձանների պահպանության հանձնաժողով — 2001.
2. ↑
3. ↑  «Սարաևոյի թագավորական մզկիթ, Բոսնիա և Հերցեգովինա»։ ThePlanetOfHotels.com։ Վերցված է 2014-02-18
**«Իտալացի աղջկա երգը»**, հայազգի անվանի գրող և բանաստեղծ Միքայել Նալբանդյանի գրական ստեղծագործությունը, որը գրվել է 1859 թվականին Գերմանիայի Մայնի Ֆրանկֆուրտ քաղաքում։

Ստեղծագործությունը երկխոսության միջոցով ներկայացնում է ավստրիական կործանարար լծից ազատվելու ուղղությամբ Ջուզեպպե Գարիբալդիի մղած ազգային-ազատագրական պատերազմը։ Բանաստեղծությունը Իտալիայի օրինակով վեր է հանում հայ ժողովրդի առջև ծառացած խնդիրները՝ հորդորելով միահամուռ ուժերով ընդդիմանալ գերությանն ու պայքարել հանուն ազատության և անկախության։

1991 թվականին ԽՍՀՄ-ից Հայաստանի անկախանալուց հետո «Իտալացի աղջկա երգը» ստեղծագործության հիման վրա գրվել է Հայաստանի անկախ Հանրապետության օրհներգը՝ վերանվանվելով «Մեր հայրենիք»։

Վերլուծություն
--------------

Միքայել Նալբանդյանի ստեղծագործությունը ներկայացնում է Ավստրիական կայսրության դեմ Իտալիայի մղած ազգային-ազատագրական պատերազմը՝ «քույր-եղբայր» երխոսության տեսքով։ Իտալացի աղջիկը ռազմաճակատ է ուղարկում սիրասուն եղբորը՝ վերջինիս հանձնելով ազատության խորհրդանիշ հանդիսացող եռագույն իտալական դրոշը։ Խոսվում է այն մասին, որ հայրենիքի համար նահատակվելը անմահություն է, ինչպես նաև իտալացի կանանց խիզախության և ազգասիրության մասին։

«Իտալացի աղջկա երգը» կոչ է հայ ժողովրդին։ Միքայել Նալբանդյանը ստեղծագործությունում Իտալիան ընտրել է որպես անկախության համար պայքարող երկրի օրինակ՝ հորդորելով հայերին ևս հետևել այդ օրինակին։

Ծանոթագրություններ
------------------

1. ↑  «Նալբանդյանական ազատություն - BlogNews.am»։ *blognews.am* (հայերեն)։ Վերցված է 2018-05-31  CS1 սպաս․ հայերենը նշված է (link)

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Իտալացի աղջկա երգը**
**Էնչիլադա** (իսպ. *enchilada*, բառացի *«համեմված չիլի սոուսով», «կծու», կապված սոուսի գույնի հետ՝«վառ կարմիր»),* մեքսիկական խոհանոցի ավանդական ուտեստ։ Էնչիլադան իրենից ներկայացնում է եգիպտացորենի ալյուրից պատրաստված բարակ տորտիլյա, որի մեջ փաթաթված է միջուկը։ Միջուկը ամենից հաճախ մսային է (հիմնականում հավի մսից), բայց կարող է կազմված լինել նաև ձվից և բանջարեղենից։ Փաթաթված էնչիլադաները տապակում են թավայի մեջ կամ թխում են վառարանում սոուսի մեջ (և երբեմն պանրի մեջ)։ Երբեմն էնիչիլադաները թաթախում են մոլե սոուսի մեջ, որը պատրաստված է չիլիից և կակաոից։

Ուտեստի հայտնի տարատեսակ է էնտոմատադան (չիլի սոուսի փոխարեն տոմատի մածուկ է)։

Դասական մեքսիկական էնչիլադան, ըստ *Real Academia Española-ի* սահմանման, իր մեջ ներառում է այնպիսի բաղադրիչներ, ինչպիսիք են՝ եգիպտացորենի տորտիլյա, մսային միջուկ ու լոլիկի և չիլիի սոուսային հավելում։ Գործնականում չիլիի սոուսը կարող է լինել տարբեր տեսակի՝ մոլե, կծու սալսա և նաև պանրային հիմքով սոուս (օրինակ՝ չիլի կոն կեսո)։ Ուտեստի բաղադրության մեջ կարող են մտնել նաև լոբի, կարտոֆիլ, բանջարեղեն և այլ բաղադրիչներ։

Գոյություն ունի ուտեստի բուսակերների համար նախատեսված տարատեսակը։ Դրանք հատկապես տարածված են Նյու Մեքսիկոյում, որտեղ էնչիլադան հաճախ պատրաստում են՝ միջուկն ավելացնելով ոչ թե փաթաթված տորտիլյաների մեջ, այլ դրանց մի քանի շերտերում (լազանյայի նման)։

Տես նաև
-------

* Բուրիտո
* Տակո

Ծանոթագրություններ
------------------

1. ↑  «enchilada»։ *Diccionario de la lengua española de la Real Academia Española* (իսպաներեն)։ Real Academia Española։ 2003։ ISBN 84-670-0317-0։ Վերցված է 25 July 2008
2. ↑  *Styles Carvajal, Carol; Horwood, Jane; Rollin, Nicholas* Concise Oxford Spanish Dictionary: Spanish-English/English-Spanish. — Oxford University Press, 2004. — С. 253. — ISBN 9780198609773. — «enchilada.».
3. ↑  «Энчилада: 10 интересных фактов и рецепт от шеф-повара из Мексики»։ *www.vokrugsveta.ru* (ռուսերեն)։ Վերցված է 2020-06-26
**Կարաին** (թուրքերեն՝ Karain), քարանձավ և պալեոլիթյան դարաշրջանի հնագիտական հուշարձան Թուրքիայում։ Գտնվում է Թուրքիայի Միջերկրածովյան տարածաշրջանի Անթալիա քաղաքից 27 կմ հյուսիս-արևմուտք՝ Յագջա (Yağca) գյուղի մոտ։ Քարանձավը գտնվում է ծովի մակարդակից մոտ 370 մ բարձրության վրա և լանջով 80 մ բարձրության վրա, որտեղ Արևմտյան Տավրոսի կրաքարային գոտին սահմանակցում է կրաքարային տուֆի հարթավայրի հետ։

Քարանձավներում հայտնաբերվել են միջին պալեոլիթյան դարաշրջանի (200-150 հազար տարի առաջ) մարդկային բնակության հետքեր։ Ուսումնասիրողները հաստատե են, որ քարանձավում մարդու ներկայության շարունակվել է ավելի քան 25 000 տարի՝ սկսած մեզոլիթից, շարունակվելով նեոլիթի և էնեոլիթի ժամանակ՝ մինչև բրոնզի դար։ Ենթադրվում է, որ Փոքր Ասիայի հունական գաղութացման ժամանակ (երկաթի դար) քարանձավը կատարել է կրոնական գործառույթ, ինչի մասին վկայում են մուտքի դիմացի ժայռի մեջ փորագրված հունական արձանագրություններն ու զարդանախշերը։

Անատոլիական քաղաքակրթությունների թանգարանում պահվում է Կարաին քարանձավի պեղումների ժամանակ հայտնաբերված գտածոների խոշոր հավաքածու՝ քարից պատրաստված իրեր, քարանձավում բնակված և որսորդությամբ ու հավաքչությամբ զբաղված մարդկանց ոսկորներ։

Ծանոթագրություններ
------------------

1. ↑  
	* XVIII. International symposium on excavation, research and archaeometry, *The importance of Anatolian Paleolithic under the light of 1985—1995 Karain excavations*, Dr. Kadriye Özçelik, Işın Yalçınkaya et al. (27 May 1996)(թուրքերեն)
2. ↑  
	* XXVI. International symposium on excavation, research and archaeometry, *2003 Karain excavations*, Dr. Kadriye Özçelik, Işın Yalçınkaya et al. (24 May 2004)(թուրքերեն)
3. ↑  «Karain Cave»։ Turkish archaeo news։ Վերցված է 2016 թ․ դեկտեմբերի 27

Արտաքին հղումներ
----------------

* Antalya governor’s official website — Karain
* Some artifacts found during the excavations at Karain
**Լրագրության և նորությունների թանգարան** (անգլ.՝ Newseum), թանգարան, որը գտնվել է Վաշինգտոնում, Փենսիլվանիա ավենյուում։ Դադարել է գործել 2019 թվականի դեկտեմբերի 31-ին։

Թանգարանն ի սկզբանե բացվել է 1997 թվականի ապրիլի 18-ին, Արլինգտոն շրջանում (Վիրջինիա նահանգ) և գործել է անվճար։ 2002 թվականի մայիսի 3-ին թանգարանի շենքը Վիրջինիայում փակվել է, և սկսվել է նոր շենքի շինարարությունն` արդեն մայրաքաղաքում։ 450 միլիոն դոլար արժողությամբ նոր շենքն այցելուների համար բացվել է 2008 թվականի ապրիլի 11-ին։ Այդ ժամանակ արդեն թանգարանի մուտքը վճարովի է դարձել (բացման ժամանակ` 20 դոլար)։

Թանգարանի շենքի ճակատային մասում փորագրված է քառասունհինգ բառ` ԱՄՆ Սահմանադրության առաջին խմբագրումների տեքստը, որը երաշխավորել է ամերիկյան քաղաքացիների հիմնական ազատություններն ու իրավունքները։

Շենքն ունի յոթ հարկ, որտեղ տեղակայված են 14 պատկերասրահ, 15 կինոդահլիճ և հեռարձակման երկու ստուդիա։ Ցուցադրությունների ընդհանուր մակերեսը 75 հազար քմ է։

Թանգարանում ներկայացված է կարևորագույն զանգվածային լրատվության միջոցների` ռադիոյի, հեռուստատեսության, լուսանկարչության, համացանցի զարգացումը։ Միջազգային նորությունների պատկերասրահում կարելի է համեմատել մամուլի ազատության աստիճաններն աշխարհի տարբեր երկրներում։

Թանգարանի առանձնահատկություններից մեկը դրա ինտերակտիվությունն է. այցելուները կարող են իրենց փորձել թղթակցի կամ լուրերի խմբագրի դերում։

Կոթողը, որի վրա փորագրված են այն 2291 լրագրողների անունները, որոնք զոհվել են մասնագիտական պարտքը կատարելիս, հիշեցնում է այն բարձր գնի մասին, որը ստիպված են վճարել լրագրողները խոսքի ազատության համար։

Արձագանքներ
-----------

Վիրջինիա նահանգում գործելու ընթացքում թանգարանը քննադատվել է իր գտնվելու վայրի պատճառով. հիմնականում նշվել է մայրաքաղաքից ու մեծ քաղաքներից կտրվածությունը։ Այսպես, լրագրող և պատմաբան Թոմաս Ֆրանկը 2000 թվականի «One Market Under God» գրքում գրել է, որ «միգուցե, Արլինգտոնն այն վայրն է, ուր լրագրությունը եկել է` մեռնելու համար», իսկ «Վիրջինիայի գյուղական բնակավայրերի հարուստ ընտանիքների լավ հագնված բարձր դասարանցիները կարող են հեռուստահաղորդավար երևակայեն իրենց դրա գերեզմանի վրա»։

Ծանոթագրություններ
------------------

1. ↑  Daley Jason (October 3, 2019)։ «D.C.'s Newseum Is Closing Its Doors at the End of the Year»։ *Smithsonian*
2. ↑  «Newseum is Closing; First Amendment Mission Goes Forward»։ Newseum։ October 1, 2019։ Արխիվացված է օրիգինալից December 31, 2019-ին

Արտաքին հղումներ
----------------

* Թանգարանի պաշտոնական կայքը(անգլ.)
* YouTube: Newseum — նոր թանգարան` նվիրված լրագրությանը
* Լրագրության Newseum նոր թանգարանը կբացվի գարնանը Վաշինգտոնում Archived 2020-02-17 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | ISNI: 0000000404336265 · LCCN: no97068240 · VIAF: 137516449 · WorldCat VIAF: 137516449 |

 |
**Իրանի նախագահը** երկրորդ ամենաբարձր պաշտոնյան է Իրանում, իսկ ամենաբարձր պաշտոնը Գերագույն Հոգևոր Առաջնորդն է։ Ըստ երկրին սահմանադրության, Իրանի նախագահը պատասխանատու է ստորագրության դաշնագրերի, համաձայնությունների և այլն. ուրիշ երկրների և միջազգային կազմակերպությունների հետ, ազգային նախագծի, բյուջեի և պետական ծառայության գործերի հետ, նշանակությունը կառավարության անդամների, նահանգապետների և դեսպանների, որոնք բոլորը պետք է ընդունվեն խորհրդարանից։

Հակառակ ուրիշ երկրների, Իրանի նախագահը արտաքին գործերի, զինված ուժերի և ատոմային քաղաքականության վրա ամբողջովին կառավարում չունի՝ նրա քայլերը սրանց հանդեպ պետք է համաձայնեցվի և ընդունվի Իրանի Գերագույն Հոգևոր Առաջնորդի հետ, քանի որ Իրանի սահմանադրությունը հենց վերջինիս է համարում պետության առաջին դեմք։ Նախագահը ընտրվում է ամեն չորս տարի ժողովրդի կողմից և նա չի կարող երկու հաջորդական անգամից ավելի նախագահ լինել։ Ընթացիկ Իրանի նախագահն է Իբրահիմ Ռաիսին, ընտրված հունիսի 18-ին, 2021 թ.։

Իրանի Իսլամական Հանրապետության նախագահների ցանկ
-----------------------------------------------

* 1. Աբոլհասան Բանիսադր 1. Աբոլհասան Բանիսադր
* 2. Մոհամադ Ալի Ռաջայի 2. Մոհամադ Ալի Ռաջայի
* 3. Ալի Խամենեի 3. Ալի Խամենեի
* 4. Աքբար Հաշեմի Ռաֆսանջանի 4. Աքբար Հաշեմի Ռաֆսանջանի
* 5. Մոհամադ Խաթամի 5. Մոհամադ Խաթամի
* 6. Մահմուդ Ահմադինեժադ 6. Մահմուդ Ահմադինեժադ
* 7. Հասան Ռոհանի 7. Հասան Ռոհանի
* 8. Իբրահիմ Ռաիսի 8. Իբրահիմ Ռաիսի

Աղբյուրներ
----------

1. ↑  «Աշխարհի առաջնորդների ստացած աշխատավարձը (անգլերեն)»։ 2011 թ․ փետրվարի 16։ Վերցված է 2011 թ․ հունիսի 17
2. ↑  Իրանի սահմանադրություն գլուխ IX, մաս 1 և 2 սահմանադրության։
3. ↑  Մահմուդ Ահմադինեժադ (տես նաև հոդված 110 սահմանադրության)

Արտաքին հղումներ
----------------

* Նախագահին գրասենյակը
* Ահմադինեժադի բլոգը Archived 2019-03-12 at the Wayback Machine.
Դերասանուհի Լիզա Բրուկսը «կարե» սանրվածքով (1926 թվական)։
**Կարե** (ֆր.՝ carré), միջին երկարության սանրվածք՝ ուղիղ մազափնջով։ Մազերը հարդարվում են ականջից ներքև և ուսերից վերև մեկ գծով։ Բնութագրվում է մազագծի հստակ ուրվագծով։ «Կարե» սանրվածքի ժամանակ կիրառվում է դեպի ներս ուղղված աստիճանավորման մեթոդը։ «**Կեղծ կարե**» սանրվածքի ժամանակ կիրառվում է դեպի դուրս ուղղված աստիճանավորումը, ինչի հաշվին մազերի ծայրերը նույնպես թեքվում են դեպի դուրս։ «Կարե» սանրվածքն առավել հայտնի է դարձել Առաջին համաշխարհային պատերազմից հետո։

Գոյություն ունի «Կարե» սանրվածքի հետևյալ տեսակները․

* Առջևից երկար մազափնջով «Կարե»
* Մազերի ծայրերը դեպի վերև թեքված «Կարե»
* Կարճ «Կարե»
* Ձվաձև ուրվագծով
* Անհամաչափ «Կարե»
* «Կարե» սանրվածք՝ երկու գույնով։

Սովորական կարեին յուրօրինակություն կարելի է հաղորդել տպավորիչ ներկման շնորհիվ։

Ծանոթագրություններ
------------------

1. ↑  «What is the difference between a bob and a lob hairstyle?»։ Վերցված է 2016 թ․ սեպտեմբերի 17

Արտաքին հղումներ
----------------

* "History: 25 Hairstyles of the Last 100 Years" - 25: Bob/Finger Wave, 1920s. Retrieved 2011, August 23 at Listverse.com.
* "How to Style a Bob" - "Wikihow" - 5 Ways to Style a Bob
**Կարեն Մեսրոպի Ադամյան** (ապրիլի 14, 1952(1952-04-14), Ստեփանակերտ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 3-րդ գումարման Ազգային ժողովի «Ազատ Հայրենիք» կուսակցության պատգամավոր։

Կենսագրություն
--------------

Կարեն Ադամյանը ծնվել է 1952 թվականի ապրիլի 14-ին Ստեփանակերտ քաղաքում։ 1969 թվականին ավարտել է Ստեփանակերտի թիվ 8 միջնակարգ դպրոցը։ 1969-1974 թվականներին սովորել է Մոսկվայի Կ.Տիմիրյազևի անվան գյուղատնտեսական ակադեմիայում, ստացել գիտնական-ագրոնոմի մասնագիտություն։

1974-1975 թվականներին ծառայել է ԽՍՀՄ Զինված ուժերում։

1975-1978 թվականներին եղել է ԼՂԻՄ-ի գյուղատնտեսության վարչության բույսերի պաշտպանության գծով գյուղատնտես։ 1978-1981 թվականներին սովորել է բույսերի պաշտպանության Համամիութենական գիտահետազոտական ինստիտուտի ասպիանտուրայում։

1981-1994 թվականներին «Ղարաբաղ» գիտաարտադրական միավորման գիտաշխատող, ապա՝ բաժնի վարիչ։ 1994 թվականի փետրվարից ծառայել է Արցախի Հանրապետության Պաշտպանության բանակի փրկարար ծառայությունում։

1994 թվականի նոյեմբերին նշանակվել է «Ղարաբաղ» գիտաարտադրական միավորման գլխավոր տնօրեն, իսկ 1997 թվականին՝ «Արցախսերմ» գիտաարտադրական ձեռնարկության տնօրեն։ 2001 թվականի հունվարի 1-ից` «Սերմնաբուծության և սելեկցիոն նվաճումների պահպանության կենտրոն» ՓԲԸ-ի գործադիր տնօրեն է։

2000 թվականի հունիսի 18-ին Ստեփանակերտի թիվ 6 ընտրատարածքից ընտրվել է Արցախի Հանրապետության 3-րդ գումարման Ազգային ժողովի պատգամավոր։ Եղել է արտադրության և արտադրական ենթակառուցվածքների հարցերի մշտական հանձնաժողովի անդամ։

Արցախի Հանրապետության «Ազատ հայրենիք» կուսակցության անդամ է։

Ամուսնացած է, ունի երկու զավակ։

Ստացել է կենսաբանական գիտությունների թեկնածուի կոչում։

Պարգևներ
--------

* «Երախտագիտություն» մեդալ (Արցախի Հանրապետության նախագահի թիվ 88-Ա հրամանագիր 09.10.2013 թվական)

Տես նաև
-------

Ազատ հայրենիք

Ծանոթագրություններ
------------------

1. ↑  «Ադամյան Կարեն Մեսրոպի»։ *www.nankr.am*։ Վերցված է 2023 թ․ օգոստոսի 25
2. ↑  «Լեռնային Ղարաբաղում մեկնարկել են խորհրդարանական ընտրությունները»։ *news.am* (հայերեն)։ 2023 թ․ օգոստոսի 25։ Վերցված է 2023 թ․ օգոստոսի 25  CS1 սպաս․ հայերենը նշված է (link)
3. ↑  «18 հունիսի 2000թ. | ԼՂՀ Կենտրոնական ընտրական հանձնաժողով» (ռուսերեն)։ Վերցված է 2023 թ․ օգոստոսի 25

Արտաքին հղումներ
----------------

* ՊԱՏԳԱՄԱՎՈՐՆԵՐ
**Էպանոմի** (հուն․՝ Επανομή, մինչ 1940 թվականը՝ Επανωμή), քաղաք հյուսիսային Հունաստանում՝ Սալոնիկի արվարձանն է։ Թերմաիկոս համայնքի պատմական կենտրոնն է՝ Կենտրոնական Մակեդոնիայում՝ Սալոնիկի ծայրամասային շրջանում։ Գտնվում է ծովի մակարդակից 50 մետր բարձրության վրա՝ Թերմաիկոս ծոցի հարավ-արևելյան ափին, Պերեա քաղաքից 9 կմ հարավ, Սալոնիկ կենտրոնից 27 կմ հարավ և Մակեդոնիայի միջազգային օդանավակայանից 15 կմ հարավ-արևմուտք։ Տարածքը 78,716 քառակուսի կմ է։ Բնակչությունը 8979 մարդ է՝ ըստ 2011 թվականի մարդահամարի։

Պատմություն
-----------

Հունաստանի երկրորդ հանրապետության ժամանակաշրջանում Հունաստանի Կոմունիստական կուսակցությունը Էպանոմիում կազմակերպել էր գյուղացիական կոնֆերանս, որին ներկա էին գյուղական ժողովների և հանրահավաքների ժամանակ ընտրված տասնյակ պատվիրակներ։ Էպանոմիում ստեղծվել էր գյուղացիական միություն, որը կազակերպում էր Ագրարային կուսակցության կողմնակիցների ձեռքում գտնվող տեղական վարչության կողմից սահմանված մեղավորության և տուգանքների դեմ ցույցեր և հանրահավաքներ։ Դրանց մասնակցում էր ավելի քան 500 գյուղացի։

Բնակչություն
------------

| Թվական | Բնակչություն, մարդ |
| --- | --- |
| 1991 | 5365 |
| 2001 | 6885 |
| 2011 | ▲ 8979 |

Ծանոթագրություններ
------------------

1. ↑  «Επανομή (Θεσσαλονίκης)» (հունարեն)։ ΕΕΤΑΑ։ Վերցված է 2020 թ․ դեկտեմբերի 28
2. ↑  «Επανομή (Θεσσαλονίκης)» (հունարեն)։ ΕΕΤΑΑ։ Վերցված է 2020 թ․ դեկտեմբերի 28
3. 1 2  «Μόνιμος και Πραγματικός Πληθυσμός της Ελλάδος. Σύνολο Ελλάδος, νομοί, δήμοι/κοινότητες, δημοτικα/κοινοτικά διαμερίσμα και οικισμοί. Απογραφές πληθυσμού 2001 και 1991» (հունարեն)։ Ελληνική Στατιστική Αρχή։ Արխիվացված է օրիգինալից 2006 թ․ հուլիսի 16-ին։ Վերցված է 2017 թ․ հունիսի 22
**Կարեն Ժիրայրի Գրիգորյան** (դեկտեմբերի 12, 1989(1989-12-12), Փարաքար, Էջմիածնի շրջան, Հայկական ԽՍՀ, ԽՍՀՄ), Հայաստանի Ազգային ժողովի պատգամավոր։

Կենսագրություն
--------------

Կարեն Գրիգորյանը ծնվել է 1989 թվականի դեկտեմբերի 12-ին Արմավիրի մարզի Փարաքար գյուղում։

Հայաստանի պետական ճարտարագիտական համալսարանի կիրառական մաթեմատիկայի ֆակուլտետի շրջանավարտ է։ 2010 թվականին մասնակցել է Հայաստանի կենտրոնական բանկի «Ֆինանսաբանկային քոլեջ» հիմնադրամի Հայաստանի Հանրապետության բանկային համակարգի ներածական դասընթացին, իսկ 2011 թվականին՝ նույն հիմնադրամի բնակարանային ֆինանսավորման ուսումնական դասընթացին։

Զբաղվել է անհատ ձեռնարկատիրությամբ՝ 2010-2012 թվականներին։ 2011 թվականներին եղել է «Արդշինինվեստբանկ» դրամավարկային գործունեություն իրականացնող գործող առևտրային բանկի վարկային բաժնի մասնագետ։ 2012-2013 թվականներին աշխատել է «Կոնվերս բանկ» ՓԲԸ-ում՝ որպես մասնագետ-գանձապահ։ 2013-2016 թվականներին «Արդշինբանկ» ՓԲԸ-ում եղել է վարկային մասնագետ։ 2018 թվականին նշանակվել է «ԱրմենՏել» ՓԲԸ-ի ավագ մասնագետ։

2018 թվականի մարտից-մայիս ընկած ժամանակահատվածում եղել է «Հայբիզնեսբանկ» ՓԲԸ-ի կորպորատիվ բիզնեսի զարգացման վարչության մասնագետ։

Կարեն Գրիգորյանը 2018-2020 թվականներին եղել է Արմավիրի մարզպետի տեղակալը։

2016 թվականից հանդիսանում է «Քաղաքացիական պայմանագիր» կուսակցության անդամ։

2020 թվականի դեկտեմբերի 17-ին Կարեն Գրիգորյանը ԱԺ պատգամավոր է ընտրվել «Իմ քայլը» կուսակցությունների դաշինքի թիվ 6 ընտրատարածքի տարածքային ընտրական ցուցակով։

Անձնական կյանք
--------------

Ամուսնացած է, ունի երկու երեխա։

Ծանոթագրություններ
------------------

1. 1 2 3 4
2. ↑  «Հայտարարագրերի ռեեստր - Հայաստանի Կոռուպցիայի կանխարգելման հանձնաժողով»։ *cpcarmenia.am*։ Վերցված է 2021-08-02
3. ↑  «National Assembly of Armenia | Official Web Site | parliament.am»։ *www.parliament.am*։ Վերցված է 2021-08-02
4. ↑  «ԵԼՔ դաշինքի ռեյտինգային թեկնածուների ստացած ձայները | www.brightarmenia.am»։ *Bright Armenia Party*։ Վերցված է 2021-08-02
5. ↑  «Հրապարակվել է «Քաղաքացիական պայմանագիր» կուսակցության ամբողջական ցուցակը»։ *Hetq.am*։ Վերցված է 2021-08-02
6. ↑  «Կարեն Գրիգորյանը ԱԺ պատգամավորի մանդատ է ստացել»։ *Politik.am*։ Վերցված է 2021-08-02

Արտաքին հղումներ
----------------

* ԳՐԻԳՈՐՅԱՆ ԿԱՐԵՆ ԺԻՐԱՅՐԻ
* Կարեն Գրիգորյանը ԱԺ պատգամավորի մանդատ է ստացել Archived 2021-08-02 at the Wayback Machine.
**Լևոն Իչկանյան** (1964, Բեյրութ, Լիբանան), լիբանանահայ կիթառահար։

Կարիերա
-------

Լևոնի հայրը հայ ջազային դաշնակահար Էդուարդ Իչկանյանն է։ Ծնվել է 1964 թվականի մայիսի 16-ին։ Երբ 12 տարեկան է եղել, ընտանիքի հետ Լիբանանից տեղափոխվել է Օնտարիո նահանգի Տորոնտո քաղաքը։ Պատանեկության տարիներին դասական կիթառից Իչկանյանը անցել էր էլեկտրակիթառ։ 13 տարեկանում նա արդեն պրոֆեսիոնալ ելույթներ էր ունենում լիբանանահայ փոփ երգիչ Ադիս Հարմանդյանի հետ։ Չորս տարի անց Օնտարիոյի արվեստի խորհուրդը Իչկանյանին տրամադրել է Տորոնտոյի համալսարանում ջազ սովորելու կրթաթոշակ, ինչը նրան հետագայում շատ է օգնել։ 1990-ական թվականներին նա կիթառի դասեր է ստացել ջազային կիթառահարներ Ջիմ Հոլի, Սթիվ Քանի և Փաթ Մարտինոյի կողմից։

Կիթառից բացի Իչկանյանը նվագել է նաև մանդոլին, բուզուկի և ուդ։

Սկավառակագրություն
------------------

* *After Hours*
* *Travels*
* *Kick-n' Jazz*

Ծանոթագրություններ
------------------

1. 1 2 3 4 5 6  Henderson Alex։ «Levon Ichkhanian»։ *AllMusic*։ Վերցված է 2018 թ․ հուլիսի 28

Արտաքին հղումներ
----------------

* Official site
«**Թայ-բրեյք**» (ոչ-ոքիի դադարեցում, անգլ.՝ tie — ոչ-ոքի + break — կոտրել, դադարեցնել), հատուկ կանոններով կրճատված խաղ շախմատում, թենիսում, բադմինտոնում և այլ մարզաձևերում, որի ժամանակ որոշվում է ոչ-ոքի ավարտված խաղի հաղթողը։

Վոլեյբոլում
-----------

### Երբ է խաղացվում

Վոլեյբոլում «թայ-բրեյքը» խաղացվում է 2:2 հաշվի դեպքում։

### Խաղի կանոնները

Վճռական (հինգերորդ) խաղը բաղկացած է 15 միավորից, բայց հակառակորդի նկատմամբ առավելությունը պետք է հասնի 2 միավորի. խաղը շարունակվում է մինչև դա տեղի ունենա (16:14, 17:15, …):

Բադմինտոնում
------------

Բադմինտոնում խաղը բաղկացած է 21 միավորից։ 20-20 հաշվի դեպքում խաղը տեղափոխվում է «թայ-բրեյք»։

### Խաղի կանոնները

20-20 հաշվի դեպքում խաղը շարունակվում է և հաղթում է այն մարզիկը, որը ունենում է երկու միավորի առավելություն։ 29-29 հաշվից հետո հաղթում է այն մարզիկը, որը ավելի շուտ է հասնում 30-ի։

Շախմատում
---------

### Երբ է խաղացվում

Շախմատում «թայ-բրեյք» խաղացվում է երբ երկու շախմատիստներ վաստակել են հավասար միավորներ։

Շախմատի աշխարհի չեմպիոնի կոչման համար մրցախաղի ժամանակ՝ երբ մրցամարտի հիմնական հաշիվը հավասար է լինում, խաղը տեղափոխվում է «թայ-բրեյք»․արագ շախմատի (25 րոպե + 10 վայրկյան) չորս պարտիա։ Այն հավասար հաշվի դեպքում ավարտվելուց հետո տեղի է ունենում 2 բլից (5 րոպե +3 վայրկյան) պարտիայից մրցամարտ։ Եթե այդ պարտիաներից հետո հաշիվը կրկին հավասար է լինում, կարող է նշանակվել առավելագույնը 5 այդպիսի մրցամարտ՝ երկուական պարտիայով։ Եթե դրանից հետո էլ գրանցվի հավասար արդյունք, անցկացվում է մեկ «մահվան» պարտիա («արմագեդոն»), որի ժամանակ սպիտակներին տրվում է 5 րոպե՝ սևերին 4 րոպե․ ոչ-ոքի արդյունքի դեպքում հաղթող կողմ է ճանաչվում սևերով խաղացող շախմատիստը։

Արտաքին հղումներ
----------------

* Վոլեյբոլում խաղի կանոնները

Ծանոթագրություններ
------------------

1. ↑  «Тай-брейк в шахматах и когда его играют?»։ *chessmatenok.ru* (ru-RU)։ Վերցված է 2018-11-27
**Էռնստ Բառլախի թանգարան** (գերմ.՝ Ernst-Barlach-Haus – Stiftung Hermann F. Reemtsma), արվեստի թանգարան Գերմանիայի Համբուրգ քաղաքում, որը նվիրված է էքսպրեսիոնիստ նկարիչ Էռնստ Բառլախին։

Թանգարանը հիմնադրվել է ինդուստրիալիստ Հերման Ֆ. Ռեմթսմայի կողմից և գտնվում է քաղաքի արևմտյան մասում` Օտմարշեն թաղամասի Ջենիշ զբոսայգում։ Ֆունկցիոնալ թանգարանի կառուցումը սկսվել է 1961 թվականին՝ համբուրգցի ճարտարապետ Վերներ Կալլմորգենի կողմից և ավարտվել Ռեմթսմայի մահից հետո` 1962 թվականին, և 1996 թվականին ընդարձակվել է ևս մի քանի սենյակով, որոնք նախատեսված էին ժամանակավոր ցուցահանդեսների համար։ Այնտեղ կա նաև գրադարան, որտեղ պահվում է գրականություն Բառլախի և նրա ժամանակաշրջանի մասին։

Ռեմթսման սկսել է հավաքել Բառլախի գործերը 1930-ականների կեսերից` բազմատաղանդ գծանկարչին, գրաֆիկական արտիստին, քանդակագործն և դրամատուրգին հանդիպելուց հետո։ Տասնամյակի ավարտին նա փորձել է պաշտպանել նկարչի հավաքածուն ֆաշիստական վանդալիզմից այն բանից հետո, երբ Բարլախի աշխատանքները Քիլում և Գյուսթրոում ավերվել են, նրա աշխատանքներից 381-ն առգրավվել են, Բառլախը ճանաչվել է որպես դեգեներատիվ արվեստագետ, նրան արգելել են աշխատել կամ ցուցադրվել։

1950-ական թվականին Ռեմթսման Բառլախի գործերը պահպանելու և դրանք հանրությանը մատչելի դարձնելու համար արվեստի հիմնադրամ է ստեղծել, որը կրում էր նրա անունը։ 1961 թվականին իր մահվանից կարճ ժամանակ առաջ նա թանգարանի շինարարություն է սկսել, որն այժմ կրկնակի ընդլայնվել է և ներառում է «շուրջ 140 փայտե, բրոնզե, կերամիկական, ճենապակե, տեռակոտայից և գաջից աշխատանքներ, իր ստեղծագործական բոլոր շրջանների 400-ից ավելի նկարներ, գրեթե բոլոր տպագիր գրաֆիկան, ինչպես նաև` կարևոր ինքնագրեր, հազվագյուտ թղթապանակներ, առաջին հրատարակություններ և գրառումներ։

Ծանոթագրություններ
------------------

1. ↑  GeoNames — 2005.
2. ↑  archINFORM (գերմ.) — 1994.
3. 1 2 3  Ernst Barlach and Käthe Kollwitz Archived 2012-03-03 at the Wayback Machine. *HUMA3*, 27 April 2009. Retrieved 7 September 2010. (անգլ.)
4. 1 2  Schröder Mike (2003)։ *Hamburg: gateway to the world*։ HB Bildatlas։ էջեր 72–73։ ISBN 3-616-06359-0։ Վերցված է սեպտեմբերի 7, 2010  (անգլ.)
5. ↑  Ernst Barlach Haus Archived 2010-08-18 at the Wayback Machine. *Hamburg-Magazin*, 30 April 2010. Retrieved 7 September 2010. (գերմ.)
6. ↑  Die Sammlung des Ernst Barlach Hauses Archived 2010-10-25 at the Wayback Machine. Museum's website. (գերմ.)

Արտաքին հղումներ
----------------

* Պաշտոնական էջ

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12210330r · CiNii: DA11538303 · GND: 1003559-X · ISNI: 000000012177197X · LCCN: n90626200 · NDL: 01038677 · NLA: 35824304 · NUKAT: n2006030013 · SUDOC: 063864304 · VIAF: 145164005 · ULAN: 500243354 · WorldCat VIAF: 145164005 |

 |

 |